ກະຊວງແຜນການ ແລະ ການລົງທຶນຕ້ອງແມ່ນນັກສາຖາປານິກຂອງທັງພື້ນຖານເສດຖະກິດ
ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ທີ່ກອງປະຊຸມ
ກະຊວງແຜນການ ແລະ ການລົງທຶນຕ້ອງແມ່ນນັກສາຖາປານິກຂອງທັງພື້ນຖານເສດຖະກິດ. ນັ້ນແມ່ນຄຳເຫັນຊີ້ນຳຂອງທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ທີ່ກອງປະຊຸມສະຫຼຸບວຽກງານປີ 2016 ແລະ ຜັນຂະຫຍາຍວຽກງານປີ 2017 ຂອງ ກະຊວງແຜນການ ແລະ ການລົງທຶນຊຶ່ງຖືກຈັດຂຶ້ນຢູ່ຮ່າໂນ້ຍໃນວັນທີ 11/1. ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກຊີ້ແຈ້ງວ່າ ປີ 2016, ມີຫຼາຍຕົວເລກຄາດໝາຍທີ່ສຳຄັນຂອງພື້ນຖານເສດຖະກິດ-ສັງຄົມໄດ້ບັນລຸໂດຍພື້ນຖານ, ຄວາມເຊື່ອໝັ້ນຕໍ່ຕະຫຼາດໄດ້ຮັບການປຸກລຸກ. ໃນບັນດາໝາກຜົນນັ້ນ, ກໍໄດ້ມີການປະກອບສ່ວນຂອງ ກະຊວງແຜນການ ແລະ ການລົງທຶນ. ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ໄດ້ເນັ້ນໜັກເຖິງບົດບາດຂອງ ກະຊວງແຜນການ ແລະ ການລົງທຶນໃນການຍູ້ແຮງການຫັນເປັນຫຸ້ນສ່ວນ, ຂຸດຄົ້ນແຫຼ່ງກຳລັງເພື່ອຮັບໃຊ້ການພັດທະນາ. ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ສະເໜີ ກະຊວງແຜນການ ແລະ ການລົງທຶນຕ້ອງກວດກາ, ສ້າງໂຄງສ້າງຄືນໃໝ່ເພື່ອສ້າງກົງຈັກເປັນກະທັດລັດ ແລະ ເຄື່ອນໄຫວຢ່າງມີປະສິດທິຜົນກວ່າ; ຕ້ອງມີຈີນຕະນາການເພື່ອສ້າງແຜນການໃຫ້ແກ່ລັດ, ໃນນັ້ນກ້າຫານລົບລ້າງການສະແຫວງຫາຜົນປະໂຫຍດເປັນກຸ່ມ, ຖືຜົນປະໂຫຍດແຫ່ງຊາດເປັນສິ່ງສຳຄັນເໜືອກ່ວາສິ່ງໃດໝົດ.
(ແຫຼ່ງຄັດຈາກ VOV)